EASTW ยังสดใส
ความต้องการใช้น้ำดิบ และน้ำประปาจะยังคงเติบโตต่อเนื่อง และมีแนวโน้มที่จะเติบโตขึ้นเรื่อยๆ ทุกปี จากประชากรที่เพิ่มขึ้นเรื่อยๆ ทุกปี และอุตสาหกรรมขยายตัวมากขึ้น ประกอบกับปัจจัยจากการขยายตัวของภาคการท่องเที่ยว และการขยายตัวของเมืองภาคตะวันออก อานิสงส์ดังกล่าวส่งผลให้ EASTW 
7 พ.ย. 2558

–คุณค่าบริษัท–
 
“น้ำ” เป็นสิ่งจำเป็นต่อการดำรงชีพของมนุษย์ไม่ว่าจะอุปโภคบริโภค การเกษตรกรรม ปศุสัตว์ และการอุตสาหกรรม เป็นต้น
ความต้องการใช้น้ำดิบ และน้ำประปาจะยังคงเติบโตต่อเนื่อง และมีแนวโน้มที่จะเติบโตขึ้นเรื่อยๆ ทุกปี จากประชากรที่เพิ่มขึ้นเรื่อยๆ ทุกปี และอุตสาหกรรมขยายตัวมากขึ้น ประกอบกับปัจจัยจากการขยายตัวของภาคการท่องเที่ยว และการขยายตัวของเมืองภาคตะวันออก อานิสงส์ดังกล่าวส่งผลให้บริษัท จัดการและพัฒนาทรัพยากรน้ำภาคตะวันออก จำกัด (มหาชน) หรือ EASTW 
เหตุนี้ จึงมองว่าไตรมาส 4 ปี 58 จะยังเห็นการเติบโตอยู่ จากปริมาณขายน้ำและน้ำประปาที่โตมาทุกไตรมาส อีกทั้งจะรับรู้เอ็กคอม ธาราเข้ามาเต็มไตรมาส บนสมมุติฐานปริมาณขายน้ำดิบและน้ำประปาโตเท่ากันที่ 7.5% ซึ่ง 9 เดือน ปี 58 น้ำดิบโตที่ 7.6% และน้ำประปาโต 9.5% หลังจากไตรมาส 3 ปี 58 โตสูง 12.3%
ทั้งนี้ นักวิเคราะห์คาดการณ์รายได้ในปี 58 ไว้ที่ 4,644 ล้านบาท โดยรวมเอ็กคอม ธาราแล้ว และคาดกำไรดำเนินงานที่ 1,509 ล้านบาท โดยหากรวมการประเมินมูลค่ายุติธรรมของเอ็กคอม ธารา กำไรสุทธิจะเพิ่มเป็น 1,690 ล้านบาท 
สำหรับอ่างเก็บน้ำหลัก 4 แห่ง (ดอกกรายหนองปลาไหล-คลองใหญ่-ประแสร์) ในพื้นที่ระยองมีปริมาณน้ำที่ 95% ของความจุคงไม่มีปัญหา พื้นที่ชลบุรีมี 2 อ่างเก็บน้ำหลัก (บางพระ-หนองค้อ) มีปริมาณน้ำที่ 35% ของความจุ ซึ่งต่ำกว่าที่ควร ก็ได้เตรียมพร้อมด้วยการสูบน้ำจากแม่น้ำบางปะกงมาที่อ่างเก็บน้ำบางพระตั้งแต่เดือนส.ค. ซื้อน้ำจากแหล่งน้ำเอกชนเข้ามาเสริมในพื้นที่ชลบุรีและฉะเชิงเทรา นำน้ำจากแม่น้ำระยองเข้ามาเสริมในพื้นที่มาบตาพุด ใช้ท่อส่งน้ำหนองปลาไหล-หนองค้อเส้นที่ 2 ที่คาดจะเสร็จเดือนมี.ค. 59 มาแก้ไขปัญหาการขาดแคลนน้ำ จากการเตรียมการที่ดีคาด EASTW จะไม่มีปัญหาการให้บริการในพื้นที่
ขณะที่ผลการดำเนินไตรมาส 2 สิ้นสุดวันที่ 30 มิถุนายน 2558 บริษัทมีรายได้รวมขยับขึ้นมาอยู่ที่ 1,162.71 ล้านบาท เมื่อเทียบกับช่วงเดียวกันของปีก่อน 1,143.32 ล้านบาท ส่วนกำไรได้เพียง 353.07 ล้านบาท หรือ 0.21 บาทต่อหุ้น เมื่อเทียบกับช่วงเดียวกันของปีก่อน 370.67 ล้านบาท หรือ 0.22 บาทต่อหุ้น ไม่น่ากลัวเท่าควร ซึ่งบริษัทมีกำไรสม่ำเสมอ และภาครวมของบริษัทยังดูดีอยู่
ส่วนผลการดำเนินงานงวดหกเดือน สิ้นสุดวันที่ 30 มิถุนายน 2558 บริษัทมีรายได้ขยับขึ้นมาอยู่ที่ 2,252.03 ล้านบาท เมื่อเทียบกับช่วงเดียวกันของปีก่อน 2,250.28 ล้านบาท ส่งผลให้บริษัทมีกำไรขยับขึ้นมาอยู่ที่ 762.01 ล้านบาท หรือ 0.46 บาทต่อหุ้น เมื่อเทียบกับช่วงเดียวกันของปีก่อน 742.53 ล้านบาท หรือ 0.45 บาทต่อหุ้น สะท้อนให้เห็นว่าบริษัทยังมีความสามารถในการทำกำไรอยู่
ขณะที่นักวิเคราะห์ บล.ฟิลลิป เห็นการเติบโตของการใช้น้ำดิบและน้ำประปาทั้งจากนิคมอุตสาหกรรมและภาคการท่องเที่ยว ยังแนะนำ “ซื้อ” ราคาพื้นฐานปี 2559 อยู่ที่ 13.80 บาท
…
 
ผู้ถือหุ้นรายใหญ่
1.การประปาส่วนภูมิภาค 668,800,000 หุ้น 40.20%
2.บริษัท ผลิตไฟฟ้า จำกัด (มหาชน) 311,443,190 หุ้น 18.72%
3.NORBAX, INC. 112,045,300 หุ้น 6.73%
4.การนิคมอุตสาหกรรมแห่งประเทศไทย 76,000,000 หุ้น 4.57%
5.NORTRUST NOMINEES LTD-CL AC 42,184,575 หุ้น 2.5%
 
รายชื่อกรรมการ
1.นาย วิทยา ฉายสุวรรณ ประธานคณะกรรมการ
2.นายไพบูลย์ ศิริภาณุเสถียร กรรมการ
3.พล.ต.ต.วิชัย สังข์ประไพ กรรมการ
4.พ.อ.เปรมจิรัสย์ ธนไทยภักดี กรรมการ
5.นายวีรพงศ์ ไชยเพิ่ม กรรมการ